Koguneb. Üksikuid lõngatokke. Ja ühel hetkel tunned, et õige hetk on käes. Seekord tabas mind äratundmine, vaadates Marc Jacobsi 2010 sügiskollektsioonist üht ülisuurt triibulist tuunikat. Just  selliseid värve oli ka minu lõngakirstus. Ja oma tütrele kudusingi sarnase ülilihtsa, aga efektse ürbi.          Madli saab selle lähipäevail kätte. Loodan, et talle meeldib. Piltide eest aga olen tänulik Egele, kes lahkelt oli nõus pakase käes poseerima ja täiendas komplekti omalt poolt veel luksusliku rätikuga.            Kudusin kokku üsna erinevaid lõngu, nii pehmet angoorat, halli sokilõnga, tundmatut helepunast ja must triip varrukal sai maavillasest, sest pehme angooramust sai lihtsalt otsa. Nii et kui mitte see üksik triip maavillast, siis on kampsun nii pehme, et lausa paitab nahka. Erinevad lõngad kudusin kokku nr 4 varrastega.